Prieteni, ia priviți!
Ciudat, dar adevărat, în fabrica de rachete unde suntem
ar încăpea 31 de terenuri de fotbal!
Trebuie să fie mare, lucrează la unele din cele mai mari rachete!
Și asta urmărim azi, să aflăm cum putem construi o rachetă mai bună.
Pregătiți-vă, căci e timpul...
pentru Ciudat, dar adevărat!
Știați că sunt mai multe stele pe cer
decât fire de nisip pe tot Pământul?
- Incredibil! - Nu-i așa?
Sunt Charlie! Da!
Și Carly! Da!
Suntem buni prieteni.
Să-i dăm bătaie!
- Locuim la Chicago. - Cu puțină imaginație...
Până la sfârșitul vremii!
Și foarte multă explorare...
Cât de tare!
Descoperim cât de ciudată poate fi lumea.
- Bună! - Am ajuns!
E incredibil!
CIUDAT, DAR ADEVĂRAT!
Rachetele!
Bună! Știri de ultimă oră!
- Bună, sunt Charlie. - Carly.
- Ce se întâmplă? - Nu știu!
Lucy, ce se întâmplă?
Bun venit la Știrile Terrei! Sunt Chris Rivers.
Principala știre de azi: Patrick... Da, acel Patrick.
A reușit să construiască o rachetă inovatoare Săgeata Lunii 9000.
Cel mai grozav model de rachetă văzut vreodată pe Pământ.
Record mondial, frate!
Dau legătura reporterului nostru, Katherine Ann,
pentru un interviu în exclusivitate. Katherine?
Iată-l, oameni buni!
Patrick, nu doar că ai construit inovatoarea Săgeata Lunii 9000,
ai și întrecut recordul orașului, aproape l-ai dublat. Cum comentezi?
- Ascultați oamenii! - Patrick! Patrick!
Îmi scandează numele.
M-au desemnat cel mai tare constructor din toată lumea. Ei o spun, nu eu.
Și iată, Chris! Îți dau legătura.
Sunt Chris Rivers și ne vedem data viitoare la Știrile Terrei.
Stai așa, noi suntem cei mai tari constructori din oraș... dintotdeauna.
Acum avem concurență. Trebuie să ripostăm!
Cum adică?
Trebuie să facem o rachetă mai mare și mai bună ca a lui Patrick.
- Să fim iar cei mai buni. - Bine, dar știi să faci rachete?
Nu! Ciudat, dar adevărat, un smartphone are mai multă putere de procesare
decât computerele folosite de NASA pentru a duce omul pe Lună.
- Serios? - Da.
- Deci putem încropi ceva cu ce avem aici. - Sigur!
Bun, copii. Deci astăzi vom afla mai multe despre...
Rachete!
Nimic nu stimulează inovația ca puțină concurență.
- Zi-mi principiile de bază, Charlie! - Bine.
Să-i dăm bătaie!
Iată o rachetă!
Rachetele sunt lungi, au formă cilindrică și sunt lansate în spațiu.
Sunt propulsate de diferite lucruri,
de la bicarbonat de sodiu și oțet la... aer.
Iată cum funcționează o rachetă spațială.
Rachetele au motoare care transformă combustibilul în gaz.
Acesta este împins afară prin acest capătul, împingând racheta
în direcția opusă.
Și iată, aceasta e o rachetă!
Acum să vedem cum construim una, ca să-l batem pe Patrick.
Carly, tot spui că trebuie să-l batem pe Patrick. Dar ne e prieten.
Nu putem s-o facem de distracție?
Nu vrei să fim din nou cei mai buni constructori din oraș?
Știi ceva? O să-ți spun o poveste care-ți va trezi spiritul de competiție.
Ce zici de o poveste despre o altă întrecere cu rachete?
În 1955, SUA și Uniunea Sovietică, care cuprindea și Rusia,
erau într-o competiție acerbă pentru cucerirea spațiului.
Uniunea Sovietică a preluat imediat conducerea,
construind o rachetă care a lansat în spațiu primul satelit,
cu patru luni înaintea SUA.
Apoi au lansat un cosmonaut în spațiu...
cu trei săptămâni înaintea SUA.
Cele două țări erau umăr la umăr,
dar Uniunea Sovietică era mereu cu un pas înainte
și SUA se săturaseră să fie mereu pe locul doi.
Așa că a intervenit președintele.
Alegem să mergem pe Lună în acest deceniu și să facem celelalte lucruri
nu pentru că sunt ușoare, ci pentru că sunt dificile.
SUA au conceput un plan îndrăzneț pentru a construi o rachetă
care să ducă un om tocmai pe Lună.
16 iulie 1969.
Era lansată cea mai mare rachetă construită vreodată, Saturn V.
Patru zile mai târziu, SUA deveneau prima țară din lume
care trimisese un om pe Lună.
SUA au preluat, în fine, conducerea și, oricât a încercat,
Uniunea Sovietică nu le-a putut ajunge.
SUA au câștigat cursa spațială către Lună.
- SUA au fost mereu pe locul doi? - Până aproape de final.
Cinci decenii mai târziu, avem și noi cursa noastră spațială.
Întreaga lume a văzut ce poate face Patrick cu a lui Săgeata Lunii 9000
și acum așteaptă cu mare nerăbdare
să vadă ce vor face Carly și Charlie.
Alegem să lansăm modele de rachete
nu pentru că e ușor, ci pentru că e dificil.
Pentru că lansarea modelelor de rachete ne pune la încercare abilitățile,
pentru că acceptăm această provocare și intenționăm s-o câștigăm.
Carly, a fost incredibil!
- Mulțumesc. - Acum m-ai convins.
Cum construim o rachetă ca să batem recordul lui Patrick?
Să căutăm exemple pentru inspirație.
Sigur!
Vă prezentăm cele mai mari, cele mai tari,
cele mai uimitoare rachete din toate timpurile!
Mai întâi, o avem pe... Vostok 1!
VOSTOK 1, URSS, 1961
Această rachetă sovietică a dus primul om în spațiu în 1961.
E înaltă de 38 de metri.
Ciudat, dar adevărat, e înaltă aproape cât șapte girafe.
În continuare, Naveta spațială!
NAVETA SPAȚIALĂ, SUA, 1981-2011
NASA a folosit navete spațiale ca aceasta pentru peste 130 de zboruri cosmice.
Ciudat, dar adevărat, măsurând 56 m,
erau cam la fel de înalte ca Turnul înclinat din Pisa.
Și, în final, cea mai mare, mai grea
și mai uimitoare rachetă construită vreodată,
Saturn V!
SATURN V, SUA, 1969
Această rachetă a dus oameni pe Lună în 1969.
Ciudat, dar adevărat, e cam la fel de înaltă cât Big Ben-ul
cu un brahiozaur în vârf.
Cea mai mare, mai grea și mai puternică rachetă construită vreodată de om.
Rachetele astea au dimensiuni diferite,
dar au și multe asemănări. În esență,
toate cele trei rachete sunt proiectate în același fel. Și știi ceva?
Și modelele de rachetă sunt proiectate la fel.
Asamblează asta și o să-ți arăt.
Toate aceste rachete au o formă cilindrică.
Este foarte aerodinamică.
Și modelul ăsta de rachetă are!
De asemenea, toate au aripioare care le ajută să zboare drept prin aer.
Acest model de rachetă are aripioare de lemn.
Și, în fine, toate au un motor la coadă,
care le propulsează în aer.
Modelul de rachetă are un motor special pentru el.
Când este aprins, propulsează racheta în aer.
Vezi? Modelele de rachetă au același design ca rachetele mari.
Dar asta nu-i destul de bună.
Vrem să fim cei mai buni constructori din oraș.
- Nu putem lansa o rachetă dintr-un kit. - Așa e.
Trebuie să ne-o facem noi!
- Iată! - Tare, nu?
Avem o formă lungă, cilindrică, aerodinamică,
aripioare pentru stabilitate și un motor.
- Avem o rachetă! - Arată minunat.
Poate bate recordul lui Patrick?
Într-un singur fel putem afla. E timpul pentru o lansare, prieteni!
- Suntem gata. - Perfect!
Dacă lansați un model de rachetă
cu un motoraș adevărat, ca al nostru,
bucurați-vă, pentru că o să urce foarte sus.
Dar nu uitați că motorul va arde și se va încinge foarte tare,
așa că trebuie s-o lansăm în siguranță.
Întâi, o să chemăm încă un adult care să monitorizeze siguranța.
Bob!
- Pregătiți? - Da!
Super!
- Îmi place stingătorul tău. - Mersi.
Vom porni racheta cu ajutorul unui sistem de aprindere
pe care-l vom activa de la o distanță sigură.
Arată bine!
Și, în fine, ne vom pune ochelari de protecție
și vom folosi o numărătoare inversă foarte zgomotoasă,
ca toată lumea din zonă să știe ce se întâmplă.
- Gata? - Hai!
Trei,
- ...doi, unu. - ...doi, unu.
- Decolare! - Decolare!
Nu!
- Nu! - Nu...
- Ce s-a întâmplat? - Nu știu!
Lansarea mergea bine, apoi racheta a făcut stânga
și s-a prăbușit la pământ.
Adio șansă de a bate recordul!
Poate că Patrick e cel mai bun constructor din oraș.
Stai așa, Charlie, nu te grăbi!
E exact ca în cursa spațială dintre SUA și URSS.
SUA au fost pe locul secund, dar nu au renunțat. Nici noi n-o vom face.
- Deci ne întoarcem la cărți? - Am o idee mai bună.
Avem nevoie de ajutor și cred că știu unde-l putem obține.
La Centrul Spațial Stennis.
În prezent, fabrică motoare de rachete pentru NASA.
- Pe bune? - Da!
Copii, se pare că mergem la Centrul Spațial Stennis,
să învățăm cum să facem o rachetă-record.
Ne vedem acolo? Perfect, pe curând!
Mergem să vizităm niște specialiști în rachete de la NASA,
la granița sudică a statului Mississippi, lângă Golful Mexic.
Ciudat, dar adevărat, racheta Saturn V
ardea peste 11,3 tone de combustibil pe secundă.
- Hei! Am ajuns! - Suntem în Mississippi,
- ...la Centrul Spațial John C Stennis. - Ciudat, dar adevărat, NASA testează
motoare de rachetă aici din anii 1960.
Acum lucrează la SLS, Sistemul de Lansare Spațială.
Este următoarea rachetă care va duce oameni pe Lună.
Aici aflăm cel mai bine cum să ne facem o rachetă mai bună. Să-l vedem!
RS-25 STAȚIA DE MONTAJ 3 MOTOR 2063
Turul nostru începe cu Mike McDaniel...
MIKE MCDANIEL ȘEF DE ȘANTIER
...care ne va prezenta rachetele construite aici.
Ciudățenia lui adevărată preferată e
că astronauții pot crește cu până la 5 cm în spațiu,
pentru că nu există gravitație.
Deci motorul ăsta va merge în spațiu
- ...peste doi ani? - Exact.
Va fi folosit la Artemis III, misiunea care va transporta prima femeie
- ...și următorul bărbat pe Lună. - Ce?
Fiecare rachetă va avea patru din aceste motoare RS-25 în coadă,
cu peste 907 t de combustibil lichid
- ...ca propulsie. - Frate!
- Extraordinar! - Câtă putere!
Motoarele la care ne uităm fac parte din sistemul de propulsie,
ce împinge racheta de pe rampa de lansare în spațiu, în afara gravitației Terrei.
Pare incredibil de complicat.
Ne poți descrie puțin din ce vedem aici?
Cutia asta în care intră toate cablurile
este „creierul” motorului și se numește controler.
Și țevile astea mari de aici,
printr-una circulă oxigen lichid, care este criogenic,
și prin cealaltă, hidrogen lichid, un alt criogenic.
Termen științific interesant: „criogenic”. Înseamnă o substanță extrem de rece.
De obicei, când ne gândim
la hidrogen lichid care se combină cu oxigen lichid,
- ...ce ne vine în minte? - Apa.
Apa! Și întrebarea e: cum facem combustibil de rachete din apă?
Acum intrăm bine în tehnologia rachetelor.
Mike ne explică cum combină aceste două elemente pentru a declanșa o explozie.
Dar asta nu e cea mai ciudată parte.
După răcire, produsul de eliminare e apa. O poți bea.
Deci în timpul unei lansări,
când vezi fumul acela care se ridică peste tot,
e doar abur?
- Da, e doar abur. - Foarte tare!
Copii, ciudat, dar adevărat, motorul ăsta e așa puternic,
încât ar putea lumina 430 de stadioane de baseball.
Foarte puternic!
SECȚIA DE MONTAJ MICHOUD
E timpul să mergem în uriașa secție de montaj
unde sunt asamblate rachetele.
- Uau! - Uau!
- Alo! - Alo!
Alo!
Acesta este SLS, întregul sistem de lansare al rachetei.
Și dacă vă uitați aici,
sunt motoarele pe care le-am văzut la Stennis.
ALEX CAGNOLA INGINER DE PROPULSIE
Alex Cagnola ne arată cum sunt asamblate rachetele.
Ciudățenia lui adevărată preferată
e că musculițele de oțet au fost primele organisme vii
lansate intenționat în spațiu.
Bun venit în Secția de montaj Michoud!
Acesta e un model la scară al întregii unități.
E așa mare! Parcă e un orășel.
În realitate, are 17 hectare, adică e de mărimea
- ...a 31 de stadioane de fotbal. - Și totul e sub un singur acoperiș.
Cred că vă ia o veșnicie s-o traversați.
Unora le place să meargă, dar veți vedea mașini de golf și mulți merg cu bicicleta.
- Uite unul! - Da, uite.
Nu e de mirare că e așa mare. Trebuie să fie, ca să încapă
Centrul vertical de montaj.
Are cam 50 de metri înălțime.
Aici sudăm unul de altul toți cilindrii
pentru rezervoarele rachetei.
Îi puneți pe toți unii peste alții?
Da, se pun unii peste alții și se sudează circular
la fiecare îmbinare, până când rezervorul e gata.
După ce rezervoarele au fost asamblate, sunt etanșate și se pregătește testarea.
Alex spune că peste o mie de companii din întreaga lume
participă la fabricarea și testarea acestor rachete.
Și așa este de multă vreme.
Esențială pentru succesul programului nostru spațial
este colaborarea cu alte țări.
Toate cele 136 de rezervoare pentru navetele spațiale
au fost construite aici.
Competențele specialiștilor din țări de pe tot globul
ne-au ajutat să avem succes.
Deci SUA colaborează cu o mulțime de alte țări?
- Exact. - Nu știam.
În 1969, cursa spațială s-a încheiat când SUA au ajuns pe Lună.
Un pas mic pentru om, un salt uriaș pentru omenire.
Dar în anii 1970, s-a întâmplat ceva extraordinar.
SUA și URSS au hotărât să colaboreze la proiectul unei rachete.
La șase ani de la finalul cursei spațiale...
SUA și Uniunea Sovietică au lansat fiecare câte o rachetă,
care s-au întâlnit apoi în spațiu
și s-au cuplat, ca simbol pentru întreaga lume
că rivalitatea dintre SUA și URSS se încheiase.
De atunci, programe spațiale din Europa, Japonia, Canada și din toată lumea
au colaborat la proiecte precum Stația Spațială Internațională
pentru a explora minunile spațiului.
- E o perioadă incitantă... - Da.
pentru călătoriile spațiale.
Probabil una din cele mai bune de multă vreme.
RAMPA DE TESTARE A-2 ECHIPA J-2X
Aflăm că, chiar dacă construiești racheta perfectă,
nici nu va ajunge pe rampa de lansare fără un pas crucial
pe care ni-l va arăta inginerul NASA Tommy Carroll.
Bun, Tommy, unde suntem?
Pe rampa de testare A-2.
TOMMY CARROLL INGINER
Rampa de testare A-2 a fost construită în anii 1960 pentru racheta Saturn V.
Saturn V e racheta cea mare, care a dus oameni pe Lună.
- A fost testată aici? - Chiar aici, pe A-2 și alături, pe A-1.
De ce e nevoie să treacă prin etapa de testare?
Inginerii fac treabă excelentă la asamblarea motoarelor,
totul e aproape de perfecțiune, dar tot trebuie să le pornim pe toate
și să vedem cum se comportă în acțiune.
Deci testarea e o parte importantă a procesului de construire a rachetei?
Absolut. Trebuie să știi cum se comportă înainte să o lansezi.
Ne-ar fi prins și nouă bine o testare pentru racheta noastră model.
N-am testat deloc și lansarea n-a mers bine.
- Fără rezultate bune. - Da, s-a prăbușit...
- ...grav. - Imediat.
- Cum ne putem testa racheta? - Vă ajutăm noi.
Vă arăt testul cu firul.
Încercăm să aflăm...
TESTUL CU FIRUL
...dacă racheta e echilibrată.
Cel mai ușor aflăm dacă legăm o sforicică de rachetă,
încercăm s-o învârtim și vedem cum se comportă.
Și asta ne va arăta cum putem ajusta
centrul de greutate, distribuția greutății din rachetă.
Vrei să încerci?
- Hai! - Da.
Acum, când o învârt, se vede că nu zboară cum trebuie.
Vârful, care ar trebui să fie în față, e în spate.
Și aripioarele, care ar trebui să fie în spate, sunt în față.
Asta înseamnă că racheta nu e echilibrată.
- Nu, Tommy? - Așa e.
- O testăm, să vedem dacă așa e? - Sigur!
Vom testa racheta noastră așezând-o aici
și vom circula aer prin ea, călcând pe o sticlă de plastic
pe care o vom pune aici. Racheta, te rog.
Bun. Trei, doi, unu!
- Nu. - Bun...
Nu a zburat bine. Dar ne așteptam la asta, nu?
A făcut exact cum am prevăzut după testul cu firul.
Tommy spune că putem face două lucruri ca racheta să fie mai echilibrată.
Ori îi punem aripioare mai mari, mai late, ori adăugăm greutate în vârf.
Așa, teoretic, racheta va fi echilibrată și va urca drept.
Aș pune greutate. Am niște lut la mine.
- Vrei? - Da, adu lutul.
- O bucățică... - Acolo...
- Cred că a intrat. - Acum s-o învârtim, ești gata?
De data asta, dacă ne uităm la ea, când se îndreaptă,
- ...vedeți că vârful... - Da.
- ...stă îndreptat înainte. - Da.
Și coada e în spate, așa cum trebuie.
Deci, Tommy, a trecut testul cu firul, nu?
- A trecut. - Da!
- Gata, Carly, mă opresc. - Bine.
Și acum s-o lansăm!
- Te țin eu. - Bine.
- Da! - Bine!
- Foarte bine, bravo! - Perfect!
A zburat drept.
- Și așa anticipam că va fi. - Ați testat-o,
ați făcut îmbunătățiri, după care ați retestat-o
și totul a mers superb.
- A fost grozav. - Da.
BD URANUS ALEEA VENUS
A fost fascinant!
Am învățat foarte multe. Testarea e esențială.
Absolut, și când am văzut cum se asamblează totul
în fabrică, am înțeles cât de important e
să asamblezi toate piesele
și să-ți alegi materialele cu foarte mare precizie.
Trebuie să ne întoarcem la sediu și să reproiectăm de la zero.
E cea mai bună idee. Ne vedem acolo?
Perfect. Pe curând!
- Bun, acum ar trebui să fie bine! - Fiți atenți!
Am reconstruit vechea rachetă ca să ne dăm seama de ce s-a prăbușit.
Și iată ce am aflat.
Am supus racheta noastră testului cu firul și...
Nu era echilibrată.
De aceea, când am lansat-o, a zburat lateral
și apoi s-a prăbușit.
Și am modificat-o.
Am îngreunat puțin vârful, ca s-o echilibrăm,
și am făcut mai multe teste înainte de lansare,
exact cum se face la Centrul Stennis.
Cred că e timpul pentru o nouă lansare!
Proiectul nostru e inspirat de cele mai bune rachete din lume.
Dacă racheta asta nu bate inovatoarea Săgeată a Lunii 9000 a lui Patrick,
nimic nu o va bate.
- Ochelari de protecție! - Confirmat!
- Aprinderea pregătită! - Confirmat!
- Un adult la supraveghere. - Confirmat!
Nu lansați niciodată rachete fără supraveghere!
Bun, suntem pregătiți.
Să-i dăm bătaie! Trei,
- ...doi, unu, lansare! - Doi, unu, lansare!
- Uau! - Uau!
Peste 60 de metri, peste 90 de metri!
Am reușit!
- Suntem cei mai tari! - Din nou!
Da!
Sunt Chris Rivers cu Știrile Terrei.
Patrick, la o parte, căci liderii artizanatului și construcției
și-au recâștigat tronul!
Charlie și Carly au distrus recordul lui Patrick.
Corespondenta noastră, Katherine Ann, e pe teren,
cu fostul deținător al recordului. Katherine?
Mulțumesc, Chris.
Patrick, acum doar câteva zile erai în vârful clasamentului.
Cum te simți acum, când prietenii tăi ți-au furat coroana?
Întâi, vreau să-i felicit pe Charlie și Carly. Sunt constructori minunați,
se pricep foarte bine la orice.
Credeam că e șansa mea să fiu bun la ceva,
să fiu și eu special, dar... sunt doar Patrick,
mereu pe locul doi.
Ne pare rău, Pat!
Ai legătura în studio, Chris.
- Ce-am făcut? - Da...
Patrick voia doar să fie bun la ceva.
Charlie, eram așa preocupată să câștig cursa noastră spațială, că nu m-am gândit
- ...la ce simte Patrick. - Ce facem acum?
Am putea face ce au făcut SUA când au câștigat.
Ce?
Mai știi? Au lucrat cu Uniunea Sovietică la un proiect de rachetă.
Concurența e distractivă, dar, cum am învățat la Michoud,
dacă am colabora, am putea construi ceva și mai bun.
Ce idee bună!
Bună, Lucy! Sună-l pe Patrick.
Bun, copii, se pare că avem un proiect nou.
Construim o rachetă cu prietenul nostru Patrick.
Mulțumim că ne-ați urmărit! Veniți și data viitoare să descoperim noi lucruri
- ...ciudate... - Dar adevărate!
- Pe curând! - Bună, prieteni!
Ce e?
Patrick, vrei să vii să construim o rachetă?
Eu? Ar fi foarte tare! Vin în 30 de secunde!
Va fi distractiv!
Avem nevoie de ață.
- Cred că avem. - Pe undeva.
CIUDAT, DAR ADEVĂRAT!
- Motorul e gata? - Gata.
- Altimetrul e gata? - E gata.
Bun. Lansarea inaugurală a rachetei Săgeata Saturnului 6000
are loc în trei, doi, unu!
Unde s-a dus?
- Am reușit! - Am reușit!
- Da! - Așa!
- Da! - Am reușit!
Subtitrarea: Vasile Dimitriu